ต่างชาติยกระดับ CG ไทย (ตอนที่ 1)
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....ยุทธ วรฉัตรธาร
วันอาทิตย์ที่ 21 พ.ย. ได้ข่าวดีว่าตอนนี้ไทยเราได้เหรียญทอง 7 เหรียญแล้ว จากการแข่งขันกีฬาเอเชียนเกมส์ ที่กว่างโจว ประเทศจีน โดยวันเดียวนักกีฬาไทยสามารถคว้าเหรียญทองมาครองได้ 6 เหรียญทอง จากเรือใบ 3 เหรียญ ตะกร้อ 2 เหรียญ และเทควันโดเพิ่มอีก 1 เหรียญ แม้เครื่องจะร้อนช้า แต่ร้อนทีก็คว้าเหรียญทองแบบไม่เกรงใจชาวบ้านเลย ขอให้เครื่องร้อนอย่างนี้นานๆ นะ จะได้โกยเหรียญทองกลับมาเยอะๆ
หลายๆ กีฬาที่เก็งว่าจะได้กลับไม่ได้ ส่วนที่ไม่ได้เก็งก็กลับได้ ที่พูดนี่ไม่ได้หมายความว่า ที่ได้เหรียญทองมาเพราะโชคช่วยหรือฟลุกนะครับ เพราะผมเองไม่เชื่อเรื่องฟลุกหรือโชคช่วยอะไรทำนองนี้อยู่แล้ว แต่สิ่งที่ผมอยากจะขอแชร์ความเห็นบ้างจากปรากฏการณ์ที่เราได้เหรียญทอง ดังนี้ครับ
n สิ่งที่แน่นอน คือ ความไม่แน่นอน โดยเฉพาะคำว่าอนาคต อันนี้ยังเป็นสัจธรรมที่ใช้ได้อยู่ในทุกที่ โดยเฉพาะทางการเงิน จะเห็นความไม่แน่นอนรุนแรงมากขึ้น ทั้งขนาดและระยะเวลา อย่างเช่น ราคาทองคำ หรือหุ้น ที่ขึ้นลงผันผวนรุนแรงอย่างไม่เคยมีมาก่อนภายในเวลาเพียง 1 วัน ดังนั้นแม้จะมีใครบอกวันนี้หุ้นขึ้นชัวร์ หรือทองลงชัวร์ ก็อย่าไปชัวร์กับเขาร้อยเปอร์เซ็นต์นะ เผื่อความไม่แน่นอนไว้ด้วย
n การประสบความสำเร็จต้องมาจากการมีเป้าหมายและการกระทำที่มุ่งสู่เป้าหมายนั้น ทัพนักกีฬาที่ได้เหรียญทองก็เช่นกัน ต้องมีเป้าหมาย มีความพร้อมอันประกอบด้วยทักษะและฝีมือ ซึ่งพัฒนาได้ด้วยการฝึกฝน การมีวินัย และการพัฒนา ชีวิตคนเราก็เช่นกัน พวกเราทุกคนมีเป้าหมายเพื่อความสุข แม้ว่ารูปแบบความสุขของแต่ละคนจะแตกต่างกัน แต่เป้าหมายชีวิตของเราจะสิ้นสุดเมื่อเราเสียชีวิตแล้ว ดังนั้นเป้าหมายของชีวิตจึงเป็นเป้าหมายที่แตกต่างอย่างยิ่งกับการแข่งขัน เพราะกฎเกณฑ์ไม่แน่นอน ระยะเวลาการแข่งขันไม่แน่นอน สนามแข่งขันหรือสภาพแวดล้อมก็ไม่แน่นอน ดังนั้นการดำเนินเพื่อเป้าหมายชีวิตจึงมีความเสี่ยงที่มากกว่า เพราะปัจจัยที่ควบคุมไม่ได้มีมากกว่า ดังนั้นในการวางแผนการเงินเพื่อเป้าหมายชีวิตนั้น จึงเน้นที่การบริหารความเสี่ยงก่อนเสมอ และเน้นที่วินัยทางการเงินและการศึกษาหาความรู้ทางการเงิน (อย่างเช่นเว็บไซต์ของธนาคารเกียรตินาคินที่ผมทำงานอยู่ (www.kiatnakin.co.th) ก็มีข้อมูลและบทความทางการเงินที่น่าสนใจอยู่มาก)
n กระบวนการถูกต้อง ผลที่ได้ก็ถูกต้อง นักกีฬาทุกคนแม้จะเป็นคนเก่ง มีความสามารถสูง แต่แน่นอน ชัยชนะที่เขาได้รับไม่ได้มาจากเขาคนเดียวแน่นอน เหมือนนักร้องที่ประสบความสำเร็จมีชื่อเสียง ความสำเร็จของเขาก็ไม่ได้มาจากเขาคนเดียว แต่มาจาก คนแต่งเพลง คนออกแบบเครื่องแต่งกาย คนออกแบบท่าเต้น คนทำการตลาด ฯลฯ แต่ที่พวกเราเห็นก็คือผลสุดท้าย ก็คือ นักกีฬา หรือนักร้องคนเดียวเท่านั้น ทำให้มองข้ามความสำคัญของกระบวนการที่ทำให้ได้มาเพื่อผลสำเร็จ หลายคนจึงชอบหาทางลัดกัน เช่น อยากรวย ก็เล่นหวย เสี่ยงโชค แต่ไม่ยอมทำงานหนัก เป็นต้น แต่ในแวดวงกีฬา เขาวัดกันด้วยฝีมือ คำว่าโชคดีแทบไม่มีโอกาสได้แสดงตัว การบรรลุเป้าหมายในชีวิตก็เช่นกัน ขึ้นอยู่กับฝีมือทั้งการหารายได้ การใช้จ่าย การบริหารเงิน ฯลฯ คำว่าโชคดีก็แทบไม่มีโอกาสได้แสดงตัวเช่นกัน